**TRIBUT CRITICULUI BLÎND**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În vârtej de versuri fade

Mă rotesc în paşi de vals

Privind pana ce sloboade

Un poem rigid şi fals.

Habar n-am de prozodie,

Dar mă desfăşor ţesând

Ritm ciudat în poezie

Cu mesaj ascuns şi blând.

Criticul, la cotitură

Mă aşteaptă încruntat

Să îmi dea o lovitură

După cum am meritat.

Cu biciuşca la subsoară

Şi cu-o mască pe obraz

Sare scurt la jugulară

Fără să imi dea răgaz.

Buimăcită de-ntâmplare

Mă las moale pe izlaz

Când primesc şi pe spinare

Biciul,fără de zăgaz.

\*

Pasc umilă iarba dulce

A simţirii de poet

Şi din lună-ncep a mulge

Lacrimi strânse în sonet.

Scutur stelele-n poiană

Să aprind gândul curat,

Cu evlavie-ntr-o strană

Versului m-am închinat.

Candela trăirii-aprinsă

De un critic neînteles

Poezia-mi rece, ninsă,

A-mbrăcat-o-n grai ales.

Sfredelită de emoţii

Clasicii i-am răsfoit

Şi,pios,din acul bolţii

Steaua lor eu am răpit.

Din adâncuri neştiute

Slovele au răsărit

Ca izvorul dintr-un munte

Cu aspectul ruginit.

În grădina cu imagini

Sclav umil tu m-ai tocmit

Să culeg mierea din pagini...

Critic drag, ţi-am multumit?

10.07.2015